PATVIRTINTA

Visagino „Gerosios vilties“ progimnazijos

Direktoriaus 2022m. gruodžio 30 d.

įsakymu Nr. V-99

|  |  |
| --- | --- |
|  | **VISAGINO ,,GEROSIOS VILTIES‘‘ PROGIMNAZIJOS**  **DIREKTORĖ JOLANTA BARTKŪNIENĖ**  2022-12-30 Nr. 7  Visaginas |

**SANTECHNIKO PAREIGYBĖS APRAŠYMAS**

**I SKYRIUS**

**BENDROJI DALIS**

1. Santechniko pareigybė yra priskiriama kvalifikuotų darbuotojų grupei (toliau – darbininkas).
2. Pareigybės lygis – santechnikas priskiriamas C lygio pareigybei.
3. Pareigybės paskirtis – atlikti santechnikos priežiūros ir remonto darbus.
4. Pareigybės pavaldumas – santechnikas tiesiogiai pavaldus ūkio padalinio vadovui

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Santechniko pareigybei netaikomi išsilavinimo ar profesinės kvalifikacijos reikalavimai.
2. Santechnikas turi žinoti, mokėti ir išmanyti:
   1. suvirinimo bei elektrosaugos darbus;
   2. pakeisti radiatorius;
   3. pakeisti čiaupus, maišytuvus;
   4. nustatyti įvairių santechninių gedimų priežastis;
   5. privalo žinoti vandentiekio sistemų įvadų vietas;
   6. vandentiekio ir kanalizacijos šulinių išdėstymą;
   7. priešgaisrinės saugos taisykles ir mokėti naudotis pirminėmis gaisro gesinimo priemonėmis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Atlikti visus santechnikos remonto darbus:
   1. keisti prakiurusias vamzdynų dalis ir santechnikos įrenginius (kriaukles, klozetus, čiaupus);
   2. valyti užsikimšusią kanalizaciją;
   3. stebėti kanalizacijos šulinius.
2. Nuolat tikrinti vandentiekio ir kanalizacijos techninę būklę. Pastebėjęs vandens nutekėjimą, kitus sistemų defektus, pagal galimybes imtis jų pašalinimo priemonių.
3. Atlikęs vamzdynų remonto darbus, turi paleisti vandenį ir patikrinti, ar per vamzdžių sujungimus, čiaupus, kitą armatūrą nesisunkia vanduo.
4. Turi saugoti savo, nekenkti kitų darbuotojų sveikatai.
5. Privalo vykdyti progimnazijos direktoriaus teisėtus nurodymus.
6. Laikytis darbo drausmės, darbo saugos taisyklių;
7. Dirbti kokybiškai, taupiai naudoti medžiagas ir žaliavas;
8. Saugoti progimnazijos inventorių, įrankius ir įrengimus;
9. Pilnai, kokybiškai ir nustatytu laiku atlikti pavestą darbą.
10. Informuoti pakitus darbo procesui, apie pavojingus, kenksmingus ir kitus rizikos veiksnius darbo vietose ir jų poveikį sveikatai.

**IV SKYRIUS**

**MOKINIŲ SAUGUMO UŽTIKRINIMAS**

1. Santechnikas, įtaręs ar pastebėjęs žodines, fizines, socialines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena mokiniui, kuris tyčiojasi, smurtauja ar yra įtariamas tyčiojimusi, progimnazijos nuostatas ir mokinio elgesio taisykles;
   3. raštu informuoja patyrusio patyčias, smurtą mokinio klasių kuratorių apie įtariamas ar įvykusias patyčias;
   4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar progimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Santechnikas, įtaręs ar pastebėjęs patyčias kibernetinėje erdvėje arba gavęs apie jas pranešimą:
   1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar progimnazijos darbuotojus, direktorių) ar institucijas (policiją);
   3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
   4. raštu informuoja patyčias patyrusio mokinio klasių kuratorių apie patyčias kibernetinėje erdvėje ir pateikia įrodymus (išsaugotą informaciją);

**V SKYRIUS**

**ATSAKOMYBĖ**

1. Santechnikas atsako:
   1. už avarijas, atsitikimus, padarytus dėl jo kaltės;
   2. už saugos darbe, priešgaisrinės saugos, darbo tvarkos reikalavimų vykdymą;
   3. už savo veiksmus, profesines klaidas, aplaidumą, netinkamą jam priklausančių funkcijų vykdymą bei kompetencijos pažeidimus, padarytą žalą progimnazijai ir gali būti taikoma drausminė, administracinė, materialinė ar baudžiamoji atsakomybė Lietuvos Respublikos įstatymų nustatyta tvarka.
2. Santechnikui už darbo drausmės pažeidimus gali būti taikoma drausminė atsakomybė. Drausminę nuobaudą skiria progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

Data